b'\n_START_ARTICLE_\nOravivaara\n_START_SECTION_\nHistorie\n_START_PARAGRAPH_\nOmr\xc3\xa5det ble antakeligvis bebodd fra slutten av 1800-tallet. Levebr\xc3\xb8det var skogsbruk. G\xc3\xa5rdsdrift, bl\xc3\xa6rplukking, jakt og fiske ble drevet for eget hushold, og forsynte g\xc3\xa5rdene fullt ut med det driften og naturen ga. P\xc3\xa5 en av g\xc3\xa5rdene er det samlet en rekke gjenstander og maskiner fra den tidligere g\xc3\xa5rdsdriften. P\xc3\xa5 g\xc3\xa5rdene ble det produsert poter og andre gr\xc3\xb8nnsaker, korn, h\xc3\xb8y til hester som ble brukt i g\xc3\xa5rds-, og skogsdrift samt transport. Husdyrholdet bestod av kyr, sau, hester, reinsdyr og h\xc3\xb8ns. Utenom maten fra g\xc3\xa5rden livn\xc3\xa6rte grendeboerne seg p\xc3\xa5 det som naturen ga: hare, elg, storfugl, \xc3\xb8rret, abbor, gjedde, \xc3\xa5l og b\xc3\xa6r. I dag finnes n\xc3\xa6rmeste butikk i Tailvalkoski, men s\xc3\xa5 lenge det fantes fastboende kom det to konkurrende kolonialbusser i uka som man kunne handle fra. Barna gikk mot slutten av perioden det bodde folk i omr\xc3\xa5det p\xc3\xa5 skole i Taivalkoski. P\xc3\xa5 1950 og 60-tallet bodde barna p\xc3\xa5 internat p\xc3\xa5 barneskolen i Jokij\xc3\xa4rvi. Ungdomsskolen var i samme periode i Taivalkoski. Barna ble fraktet dit daglig i taxi._NEWLINE_Grenda fikk f\xc3\xb8rst str\xc3\xb8m p\xc3\xa5 slutten av 1970-tallet, men hadde hatt telefonsentral p\xc3\xa5 en av g\xc3\xa5rdene siden begynnelsen av 1960-tallet. Vanntilf\xc3\xb8rsel kommer fra en liten kilde med god kavalitet p\xc3\xa5 vannet._NEWLINE_I om med at omr\xc3\xa5det ligger kun 80 km fra den russiske grensa, hvor det under 2. verdenskrig var store slag nord og syd for omr\xc3\xa5det, ble deler av grenda i flere \xc3\xa5r evakuert sydvestover. P\xc3\xa5 veien mellom Oravivaara og Taivalkoski finnes i dag rester etter tyskernes jernbanedrift under krigen. I samme omr\xc3\xa5de er det ogs\xc3\xa5 graver fra de polske krigsfangene som ble brukt til jernbanebyggingen. Jernbanelinjen ble fjernet etter krigen, og deler av linjen ble brukt som vei til Oravivaara og andre n\xc3\xa6rliggende omr\xc3\xa5der._NEWLINE_N\xc3\xa5 i 2011 er det de som flyttet til Syd-Finland, Sverige og Norge p\xc3\xa5 1970-tallet som kommer tilbake med sine familier. Omr\xc3\xa5det ser nesten identisk ut som for 40 \xc3\xa5r siden.'